Shugabanni daga ƙasashen Afirka daban daban ne suka fara isa Kampala babban birnin Yuganda domin halartar babban taron, wanda zai sami halartar fiye da shugabanni 30, kana ke zuwa makonni biyu bayan ƙaddamar da tagwayen hare-haren bama baman da ƙungiyar Al-Shabab ta ƙasar Somaliya ta yi iƙirarin kaiwa a birnin na Kampala, wanda kuma a cikin sa mutane 76 suka rasa rayukansu.
